rejauldu/bengali-wikipedia huggingface dataset:
গোরহ () ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৫ মিটার (১০০০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গোরহ শহরের জনসংখ্যা হল ১২,৪৪৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে গোরহ এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
সারাহ বিনতে ফয়সাল আল সৌদ একজন নারী ও শিশু কল্যাণ কর্মী এবং তিনি সৌদি রাজবংশের সদস্য।   প্রথম জীবন  সারাহ বিনতে ফয়সাল হলেন বাদশাহ ফয়সাল বিন আব্দুল আজিজ ও ইফফাত আল সুনাইয়ানের কন্যা। তার ভাইবোনদের মধ্যে আছেন প্রিন্স মোহাম্মদ, প্রিন্স সৌদ, প্রিন্স তুর্কী, প্রিন্সেস লোলবা এবং প্রিন্সেস হাইফা।   পেশা এবং কার্যক্রম  প্রিন্সেস সারাহ একটি দাতব্য প্রতিষ্ঠান তৈরী করেন, যার নাম হলো আল নাহদা। আল নাহদা প্রতিষ্ঠানটি ২০০৯ সালে উপসাগরীয় আরব রাষ্ট্রগুলোর মধ্যে প্রথমবারের মত মানবাধিকার সংগঠন হিসেবে চাইলট পুরস্কার লাভ করে। তিনি ছিলেন এই সংগঠনের চেয়ারম্যান। ১৯৬৪ সালে ব্যক্তিগত উদ্যোগে আল তারবিয়া আল ইসলামিয়া বিদ্যালয় প্রতিষ্ঠা করেন। তিনি ইফফাত বিশ্ববিদ্যালয়ের প্রতিষ্ঠাতা বোর্ডের একজন সদস্য। এছাড়া তিনি বিশ্ববিদ্যালয়টির ট্রাস্টি বোর্ডের চেয়ারম্যান। এছাড়াও তিনি বিভিন্ন সংস্থার সদস্য হিসেবেও কাজ করেন, যেমনঃ মাহারাত সেন্টার ইত্যাদি।  ২০১৩ সালের ১১ জানুয়ারী তিনি সৌদি আরবের পরামর্শদাতা পরিষদের সদস্য হিসাবে মনোনীত হন। বাদশাহ খালিদ বিন আব্দুল আজিজের মেয়ে মাওদি বিন বিন খালিদসহ উক্ত পরিষদে নিযুক্ত দুই রাজকীয় নারীর মধ্যে তিনি একজন।Effat University Chairperson Message   ব্যক্তিগত জীবন  সারাহ বিনতে ফয়সালের স্বামী হলেন মোহাম্মদ বিন সৌদ, তিনি ইবনে সৌদের ছেলে। তার চার সন্তান রয়েছে: তিন পুত্র, যথাঃ ফয়সাল, খালিদ, এবং মিশাল এবং একজন মেয়ে, নামঃ নূরা।   সম্মান  ২০১৩ সালের মে মাসে প্রিন্সেস সারাহ তার কর্মকাণ্ডের জন্য সৌদি আরবের প্রথম শ্রেণীর পদক বাদশাহ আব্দুল আজিজ পদক লাভ করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:সৌদি জনহিতৈষী বিষয়শ্রেণী:১৯৩৫-এ জন্ম বিষয়শ্রেণী:২০শ শতাব্দীর নারী রাজনীতিবিদ বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:সৌদি সক্রিয়কর্মী বিষয়শ্রেণী:নারী জনহিতৈষী বিষয়শ্রেণী:সৌদি রাজকুমারী বিষয়শ্রেণী:২১শ শতাব্দীর সৌদি নারী রাজনীতিবিদ বিষয়শ্রেণী:২১শ শতাব্দীর সৌদি রাজনীতিবিদ
টাঙ্গাইল-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩১নং আসন।  সীমানা টাঙ্গাইল-2 আসনটি টাঙ্গাইল জেলার গোপালপুর উপজেলা ও ভূঞাপুর উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ হাতেম আলী তালুকদার বাংলাদেশ আওয়ামী লীগ ১৯৭৯ আফজ উদ্দিন ফকির বাংলাদেশ জাতীয়তাবাদী দলসীমানা পরিবর্তন ১৯৮৬ শামসুল হক তালুকদার জাতীয় পার্টি ১৯৮৮ আবদুল মতিন মিয়া জাতীয় সমাজতান্ত্রিক দল (সিরাজ) ১৯৯১ আব্দুস সালাম পিন্টু বাংলাদেশ জাতীয়তাবাদী দল ফেব্রুয়ারি ১৯৯৬ জুন ১৯৯৬ খন্দকার আসাদুজ্জামান বাংলাদেশ আওয়ামী লীগ ২০০১ আব্দুস সালাম পিন্টু বাংলাদেশ জাতীয়তাবাদী দল ২০০৮ খন্দকার আসাদুজ্জামান বাংলাদেশ আওয়ামী লীগ ২০১৪ ২০১৮ তানভীর হাসান ছোট মনির২০২৪   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে টাঙ্গাইল-২  বিষয়শ্রেণী:টাঙ্গাইল জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
লুকায়িত ইসলাম () ইসলাম ধর্মের এমন গোপন অনুশীলন করাকে নির্দেশ করে; যেখান তারা বাহিরে অন্য ধর্মের অনুসারী হিসেবে নিজেদেরকে প্রকাশ করে থাকেন। গোপন ইসলামের অনুশীলনকারীরা হলেন "লুকায়িত মুসলিম"। এই শব্দটি স্পেনের মুসলমানদের ক্ষেত্রে সাধারণত প্রয়োগ করা হয় যারা মধ্যযুগীয় খ্রিস্টানদের ধর্মীয় আদালত থেকে বাঁচতে খ্রিস্টান হিসাবে নিজেকে প্রকাশ করতেন, তবে গোপনে ইসলামের অনুসরণ করতেন ও ইসলাম ধর্মের আকিদার উপর বিশ্বাস রাখতেন।   ঐতিহাসিক উদাহরণ  ঐতিহাসিক উদাহরণের মধ্যে আহমদ ইবনে কাসিম আল-হিজরি উল্লেখযোগ্য। ষোড়শ শতাব্দীতে তিনি স্পেনে একজন গোপন মুসলিম হিসাবে থেকেছিলেন। তিনি কীভাবে স্পেন থেকে মরক্কোতে পালিয়ে গিয়েছিলেন সে সম্পর্কে একটি বই লিখেছিলেন। এর মধ্যে রয়েছে, যিশুখ্রিষ্ট সম্পর্কে তাদের খ্রিস্টান বিশ্বাসকে অস্বীকার করা। স্পেনে কীভাবে মুসলিমরা বাস করেন তাও বইটিতে বর্ণিত হয়েছে। পরে তিনি স্পেনে মরোক্কোর রাষ্ট্রদূত হন।  এটিও দাবি করা হয় যে, নাজাশি যিনি আকসুম রাজ্য বা হাবশা শাসন করেছিলেন, তিনিও একজন গোপন মুসলমান ছিলেন। এটা তো প্রকাশ্য যে, নাজাশি ইসলামের প্রথম দিনগুলিতে মুসলমানদের আশ্রয় দিয়েছিলেন এবং এমন একটি সময়ে ইসলাম ধর্মকে শক্তিশালী করেছিলেন যখন মুসলমানরা না সংখ্যক সংখ্যায় ছিলেন এবং না ইসলাম ধর্মের কোনও শক্ত সমর্থক ছিল।   আরো দেখুন    গুপ্ত হিন্দু  গোপন খ্রিস্টান  গোপন ইহুদী ধর্ম  গোপন পৌত্তলিকতা  ল্যাম্পিজা ডে সাঙ্গরে  আর ফতোয়া  তাকিয়া   তথ্যসূত্র    বইসমূহ      বিষয়শ্রেণী:ইসলামে ধর্মান্তরিত বিষয়শ্রেণী:ইসলাম বিষয়ক অসম্পূর্ণ নিবন্ধ
তেল আবিব (, তেল আভিভ, "বসন্তের পাহাড়", যা আক্কাদীয় ভাষার নাম তেল আবুবি ("প্লাবনের 'তেল'") বসন্তকে নির্দেশ করে, হল বর্তমান ইরাকে নিপ্পুরের নিকট কিবার খাল-এ অবস্থিত একটি অজ্ঞাত তেল ("পাহাড়ি নগর")। তেল আবিব প্রসঙ্গে  শ্লোকে উল্লেখ রয়েছে:  অবস্থান কিবার খাল বা কেবার খাল (বা নদী) হল সূচনা শ্লোক সহ হিব্রু বাইবেলের বই যিহিষ্কেলের পুস্তকে উল্লেখ করা একাধিক গুরুত্বপূর্ণ স্থানগুলোর মধ্যে অন্যতম একটি স্থান। এই বইটিতে সর্বমোট আটবার এই নদীর নাম উল্লেখ রয়েছে।, , , , , , , এবং । সূত্র  কিছু পুরনো বাইবেলীয় ভাষ্য কেবার নদীকে খাবুর নদীর সাথে চিহ্নিত করে যা বর্তমানে সিরিয়ায় অবস্থিত। খাবুরের নাম  শ্লোকে "হাবোর" হিসেবে লেখা রয়েছে। যদিও সম্প্রতি এই ব্যাপারে গবেষকরা একমত হয়েছেন যে কেবার খাল ইরাকের নিপ্পুরের নিকট অবস্থিত। কেবার নদীর নাম শেফের জেরুব্বাবেলেও উল্লেখ রয়েছে।শেফের জেরুব্বাবেলের ইংরেজি অনুবাদ  কা-বা-রু জলপথ (আক্কাদীয়) এর নাম নিপ্পুরের মুরাশু অভিলেখাগারে পাওয়া গিয়েছে। কাবারু জলপথ সেচ কমপ্লেক্স নেটওয়ার্ক ও পরিবহন খালের একটি অংশ ছিল, এছাড়াও এর সাথে ব্যাবিলনের পূর্বদিকের পলিযুক্ত খাল শাত এল-নিল অন্তর্ভুক্ত ছিল।  কাবারু খালকে ইরানের কেবার বাঁধের স্থান কেবার নদীর সাথে বিভ্রান্ত করা যাবে না। কেবার বাঁধ ছিল টিকে থাকা আর্ক বাঁধের মাঝে প্রাচীনতম।  কিংবদন্তি নাহুম সোকোলো তার থিওডোর হের্জল লিখিত ১৯০২ সালের উপন্যাস অল্টনিউল্যান্ড ("পুরনো নব্য ভূমি") এর অনুবাদে বাইবেলীয় স্থানের শিরোনাম ব্যবহার করেন, যা প্রত্নতত্ত্ববিদদের ব্যবহৃত আরবি "তেল" যার অর্থ "জমে থাকা ধ্বংসাবশেষের ঢিবি" শব্দটি "পুরনো; এবং হিব্রু ভাষায় "বসন্ত" শব্দকে "নব্য" বা "নতুন" বুঝাতে ব্যবহার হয়েছে। মেনাখেম শেনকিন জাফফার নিকটে অবস্থিত ইহুদি গ্রামের নাম তেল আবিব রাখেন যা পরবর্তীতে ইসরায়েলি শহর তেল আবিবে পরিনত হয়েছে। দাগেশ বিহীন হিব্রু অক্ষর ב এর উচ্চারণ "ভ" এর মত শোনায়, কিন্তু বাইবেলের ইংরেজি অনুবাদে তা "ব" হিসেবে অনুবাদ করা হয়েছে।  আরও দেখুন  তেল (প্রত্নতত্ত্ব)  তথ্যসূত্র  বিষয়শ্রেণী:হিব্রু বাইবেলের স্থান বিষয়শ্রেণী:যিহিষ্কেলের পুস্তক
থাম্ব|280px|হাতির দাঁতে আদিমূর্তি রূপে বিষ্ণুর চিত্র আদিমূর্তি () হল হিন্দু দেবতা বিষ্ণুর একটি রূপ। এটি তার নারায়ণ রূপের অনুরূপ বলে মনে করা হয়।  এই রূপে, বিষ্ণুকে তার সর্প, শেশার কুণ্ডলীতে উপবিষ্ট দেখানো হয়েছে।   মূর্তিশিল্প  250px|থাম্ব|ইন্দোনেশিয়ার জাতীয় জাদুঘরে আদিমূর্তির মূর্তি আদিমূর্তি হল বিষ্ণুর চতুর্ভুজা প্রতিনিধিত্ব, যা তার আদিম রূপকে চিত্রিত করে। তিনি সাপের কুণ্ডলীর উপর সুখাসন ভঙ্গিতে বসে আছেন, তার বাম পা সাপের উপর ভাঁজ করে এবং ডান পা পাশে ঝুলছে। শেশার পাঁচ বা সাতটি মাথা তার মাথায় ছাউনি তৈরি করে এবং দেবতার প্রতীকগুলি ধরে রাখে। তিনি তার দুই সহধর্মিনী দ্বারা সংসর্গী হয়।   তথ্যসূত্র   ছত্র  বিষয়শ্রেণী:বিষ্ণুর রূপ বিষয়শ্রেণী:হিন্দু মূর্তিবিদ্যা
হিলসা (বৈজ্ঞানিক নাম:Hilsa kelee) হল ডোরোসোমাটিডি পরিবারের অন্তর্গত সামুদ্রিক রশ্মি-পাখাযুক্ত মাছের একটি প্রজাতি। গিজার্ড শেড এবং সার্ডিনেলা এই প্রজাতির অন্তর্ভুক্ত। এই মাছটি ভারত মহাসাগর এবং পশ্চিম প্রশান্ত মহাসাগরের উপকূল ও মোহনা বরাবর পাওয়া যায়, সাধারণত বঙ্গোপসাগরের গ্রীষ্মমন্ডলীয় জলে। এটি ডায়াটম এবং ডাইনোফ্ল্যাজেলেট এবং অন্য যেকোন ছোট প্লাঙ্কটনকে খাওয়ায় যা এটি তার গিল রেকারে আটকাতে পারে। কিছু ব্যক্তি ৩৫ সে.মি. পর্যন্ত পৌঁছাতে পারে, তবে বেশিরভাগেরই প্রায় ১৬.৫ সে.মি.। হিলসা কেলিকে বর্তমানে ইলিশ গণের একমাত্র প্রজাতি হিসাবে বিবেচনা করা হয়, যদিও অন্যান্য প্রজাতিগুলি আগে এই গণের অন্তর্ভুক্ত ছিল।   তথ্যসূত্র   বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:বাণিজ্যিক মাছ বিষয়শ্রেণী:ভারত মহাসাগরের মাছ বিষয়শ্রেণী:১৮২৯-এ বর্ণিত মাছ
শোভাবাজার আহিরীটোলা রেলওয়ে স্টেশন শোভাবাজার শহরের একটি ছোট রেলওয়ে স্টেশন। এটি ভারতের পশ্চিমবঙ্গের কলকাতার শোভাবাজার এবং আহিরীটোলার স্থানীয় এলাকায় পরিষেবা প্রদান করে। এটা খুবই গুরুত্বপূর্ণ স্টেশন। স্টেশনে একটি মাত্র প্ল্যাটফর্ম আছে। এর স্টেশন কোড হল SOLA। এটি ফেরি স্টেশনগুলির সাথে সংযুক্ত যা কলকাতাকে হাওড়ার সাথে সংযুক্ত করে।   স্টেশন কমপ্লেক্স   প্ল্যাটফর্মটিতে খুব ভাল শেড নেই । স্টেশনটিতে পানি ও স্যানিটেশনসহ অনেক সুবিধার অভাব রয়েছে। এই স্টেশনে যাওয়ার কোনো সঠিক রাস্তা নেই।   স্টেশন বিন্যাস  জিরাস্তায় স্তরপ্রস্থান/প্রবেশ এবং টিকিট কাউন্টারP1সাইড প্ল্যাটফর্ম, নং-১ দরজা বাম/ডানে খুলবেট্র্যাক 1বাগবাজার ← দিকে → বুরা বাজার   ট্র্যাক বিন্যাস    তথ্যসূত্র   বিষয়শ্রেণী:শিয়ালদহ রেল বিভাগ বিষয়শ্রেণী:কলকাতার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ বিষয়শ্রেণী:কলকাতা চক্ররেল বিষয়শ্রেণী:কলকাতার পরিবহন
বড়করা () ভারতের কেরালা রাজ্যের কালিকট জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে ৱদকরা শহরের জনসংখ্যা হল ৭৫,৭৪০ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে ৱদকরা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:কালিকট জেলার শহর ও নগর
গোলাবাড়ী রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন।  অবস্থান গোলাবাড়ী  রেলওয়ে স্টেশন আব্দুলপুর-পুরনো মালদা লাইনের আমনুরা-রহনপুর অংশে অবস্থিত।  ইতিহাস পরিষেবা গোলাবাড়ী রেলওয়ে স্টেশন দিয়ে যেসকল ট্রেন চলাচল করে সেগুলোর নাম নিম্নে উল্লেখ করা হলো: মহানন্দা এক্সপ্রেস রাজশাহী কমিউটার লোকাল ট্রেন ও মালবাহী ট্রেন।  সম্পর্কিত নিবন্ধ বাংলাদেশের আন্তঃনগর ট্রেনের তালিকা বাংলাদেশের মেইল ও কমিউটার ট্রেনের তালিকা তথ্যসূত্র  বিষয়শ্রেণী:চাঁপাইনবাবগঞ্জ জেলার রেলওয়ে স্টেশন
সব্যসাচী চক্রবর্তী পশ্চিমবঙ্গের ছোটপর্দা এবং বড়পর্দার জগতে এক অতি উল্লেখযোগ্য ব্যক্তিত্ব। তার জন্ম ১৯৫৬ সালের ৮ই সেপ্টেম্বর পূর্ব ভারতের কলকাতায়। ১৯৯২ হতে বর্তমান পর্যন্ত তিনি অভিনয় করছেন। জোছন দস্তিদারের সোনেক্সের তেরো পার্বণ সিরিয়াল থেকেই তিনি পশ্চিমবাংলার ঘরে ঘরে পরিচিত মুখ হয়ে ওঠেন। 'রুদ্রসেনের ডায়েরি' টেলিসিরিয়ালে প্রথম গোয়েন্দা চরিত্রের অভিনয় করেন। পরে বাঙালী গোয়েন্দা চরিত্রে তিনি সাবলীল হয়ে ওঠেন। সব্যসাচীর সব থেকে উল্লেখযোগ্য চিত্রায়ন সত্যজিৎ রায়ের ফেলুদা। সন্দীপ রায়ের বাক্স রহস্য টেলিফিল্ম এবং ফেলুদার উপর টেলিফিল্ম সিরিজে অভিনয় করার পর তিনি ফেলুদার ভূমিকায় বোম্বাইয়ের বোম্বেটে সিনেমায় অভিনয় করেন। সৌমিত্র চট্টোপাধ্যায়ের অসাধারণ ফেলুদা চিত্রায়নের পরেও তাকে বাঙলি দর্শক ফেলুদা হিসাবে যথেষ্ট সমাদরের সাথে গ্রহণ করেছে। সব্যসাচী বলিউডের কিছু হিন্দী সিনেমায় অভিনয় করেছেন। দিল সে, খাকি, পরিণীতা, তিন তার মধ্যে উল্লেখযোগ্য।   প্রথম জীবন  তার বাবা জগদীশ চন্দ্র চক্রবর্তী এবং মা মনিকা চক্রবর্তী ছোটবেলা হতে তাকে আদর করে "বেনু" বলে ডাকেন। তাই আজও সিনেমার জগতে তাকে এই নামেই সম্বোধন করা হয়। ১৯৭৫ সালে তিনি দিল্লির এন্ড্রু কলেজ হতে এইচএসসি পাস করেন। দিল্লির বিখ্যাত হংস রাজ কলেজ (Hans Raj College) থেকে তিনি বিএসসি ডিগ্রি নেন। ১৯৭৮ সালে তিনি দিল্লিতে এএমআই পরীক্ষায় উত্তীর্ণ হন। অভিনয় ছাড়াও প্রকৃতি- পরিবেশের প্রতি তার ভালোবাসা রয়েছে। তিনি একজন ওয়াইল্ড লাইফ ফটোগ্রাফার। ১৯৮৬ সালে তিনি মিঠু চক্রবর্তীকে বিয়ে করেন; যিনি বাংলা টিভি জগতে একজন জনপ্রিয় মুখ। তাদের দুই ছেলে গৌরব ও অর্জুন; যারা আগামী দিনের মেধাবী অভিনেতা।   চলচ্চিত্রের তালিকা    বাংলা সিরিয়াল   তেরো পার্বণ  সেই সময় একাকী অরণ্যে  উড়নচন্ডী  দ্বিরাগমন  গানের ওপারে   বাংলা সিনেমা   তামিল ছবি  স্কেচ , 2018  মোট্টা শিবা কেট্টা শিবা , 2017  বইরাভা , 2017  রিচি , 2017  সিংগম থ্রি , 2017  ইরু মুগান , 2016  টুয়েন্টি ফোর , 2016  কোদি , 2016  কো টু , 2016  মো , 2016  পুলি , 2015  পাপানাসাম , 2015  পূজাই , 2014  লিংগা , 2014  পোক্কিরি , 2007   হিন্দী সিনেমা   দিল সে.., ১৯৯৮  খাকী, ২০০৪  পরিণীতা, ২০০৫  মাইকেল, ২০১৩   সোনাগাছি, ২০১৩  ফ্যান্টম, ২০১৫  তিন, ২০১৬ এই তালিকাটি অসম্পূর্ণ  তথ্যসূত্র  বহিঃসংযোগ  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি হিন্দু বিষয়শ্রেণী:কলাকার পুরস্কার বিজয়ী বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী বিষয়শ্রেণী:বাঙালি অভিনেতা বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:২০শ শতাব্দীর ভারতীয় অভিনেতা
ডান|থাম্ব|287x287পিক্সেল| ডঃ ওয়াল্টার মিলার্ড ফ্লেমিং ওয়াল্টার মিলার্ড ফ্লেমিং (১৮৩৮ – ১৯১৩) একজন বিশিষ্ট চিকিৎসক এবং শল্যচিকিৎসক ছিলেন।  তিনি ১৮৬২ সালে নিউইয়র্কের আলবানিতে চিকিৎসাশাস্ত্রে ডিগ্রি অর্জন করেন। গৃহযুদ্ধের সময়, তিনি ১৩তম নিউইয়র্ক পদাতিক ব্রিগেডের একজন শল্যচিকিৎসক ছিলেন, যা পরবর্তীতে ন্যাশনাল গার্ড নামে পরিচিত হয়।  তারপর ১৮৬৮ সাল পর্যন্ত তিনি নিউইয়র্কের রচেস্টারে চিকিৎসা অনুশীলন করেন, তারপর তিনি নিউইয়র্ক সিটিতে চলে আসেন এবং একজন নেতৃস্থানীয় অনুশীলনকারী হয়ে ওঠেন।  তিনি উইলিয়াম জে ফ্লোরেন্সের সাথে শ্রাইনার্স, একটি মেসোনিক সংস্থার সহ-প্রতিষ্ঠাতাও ছিলেন। নিউ ইয়র্ক সিটির মক্কা মন্দিরের ১৯০৪ সালের প্রতিবেদনে ফ্লেমিংকে সদস্য নম্বর ১ হিসাবে তালিকাভুক্ত করা হয়েছে।   তথ্যসূত্র    মক্কা টেম্পল, নিউ ইয়র্ক, এনওয়াই [বার্ষিক] রিপোর্ট, ডিসেম্বর, 1904 (কেলগ কোং প্রিন্টার্স, পার্ল সেন্ট এনওয়াই)  বিষয়শ্রেণী:১৮৩৮-এ জন্ম বিষয়শ্রেণী:১৯১৩-এ মৃত্যু বিষয়শ্রেণী:নিউ ইয়র্ক সিটির চিকিৎসক বিষয়শ্রেণী:ইউনিয়ন আর্মির শল্যচিকিৎসক বিষয়শ্রেণী:১৯শ শতাব্দীর মার্কিন চিকিৎসক বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:২০শ শতাব্দীর মার্কিন চিকিৎসক
অস্ট্রেলিয়া ক্রিকেট দল স্কটল্যান্ড জাতীয় ক্রিকেট দলের সাথে খেলার জন্য সেপ্টেম্বর ২০২৪ সালে স্কটল্যান্ড সফর করেছিল। এই সফরে তিনটি টি-টোয়েন্টি আন্তর্জাতিক (টি২০আই) ম্যাচ ছিল। এটি ছিল দুই দলের মধ্যে প্রথম টি২০ দ্বিপাক্ষিক সিরিজ। অস্ট্রেলিয়া সর্বশেষ স্কটল্যান্ড সফর করেছিল ২০১৩ সালে।  অস্ট্রেলিয়া ৩–০ ব্যবধানে সিরিজ জয় লাভ করেছিল।  দলীয় সদস্য  রিচি বেরিংটন (অধি.)  Charlie Cassell  ম্যাথু ক্রস (উই.)  ব্র্যাড কুরি  জ্যাসপার ডেভিডসন  ক্রিস গ্রিভস  অলি হাইয়ার্স  জ্যাক জার্ভিস  মাইকেল জোন্স  মাইকেল লিস্ক  ব্র্যান্ডন ম্যাকমুলেন  জর্জ মানসে  সাফিয়ান শরীফ  ক্রিস সোলে  চার্লি টিয়ার (উই.)  মার্ক ওয়াট  ব্র্যাড হুইল মিচেল মার্শ (অধি.)  শন অ্যাবট  জেভিয়ার বার্টলেট  কুপার কনোলি  টিম ডেভিড  নাথান এলিস  জ্যাক ফ্রেজার-ম্যাকগার্ক  ক্যামেরন গ্রীন  অ্যারন হার্ডি  জশ হ্যাজলউড  ট্রাভিস হেড  জশ ইংলিশ (উই.)  স্পেন্সার জনসন  রাইলি মেরেডিথ  মার্কাস স্টইনিস  অ্যাডাম জাম্পা ২০২৪ সালের ১৫ই আগস্ট তারিখে, স্পেন্সার জনসনকে পার্শ্ব-স্ট্রেইনের কারণে সিরিজ থেকে বাদ দেওয়া হয়েছিল, শন অ্যাবট তার স্থলাভিষিক্ত হিসাবে নামকরণ করা হয়েছিল। ২০২৪ সালের ২৪ আগস্ট জশ হ্যাজলউড কাফ স্ট্রেইনের কারণে সিরিজ থেকে ছিটকে যান, রাইলি মেরেডিথ তার বদলি হিসাবে নামকরণ করা হয়েছিল। ২০২৪ সালের ৬ই সেপ্টেম্বর তারিখে, নাথান এলিস হ্যামস্ট্রিং ইনজুরির কারণে সিরিজ থেকে ছিটকে যান।  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজ হোম  বিষয়শ্রেণী:২০২৪-এ স্কটিশ ক্রিকেট বিষয়শ্রেণী:২০২৪-এ অস্ট্রেলীয় ক্রিকেট বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা স্কটল্যান্ড ২০২৪ বিষয়শ্রেণী:স্কটল্যান্ডের আন্তর্জাতিক ক্রিকেট সফর ২০২৪
মাগুরা রেলওয়ে স্টেশন বাংলাদেশের খুলনা বিভাগের মাগুরা জেলার মাগুরা সদর উপজেলায় নির্মানাধীন মাগুরা জেলার একমাত্র রেলওয়ে স্টেশন।  ইতিহাস ২০১৮ সালের ২৫ মে প্রধানমন্ত্রী  শেখ হাসিনার সভাপতিত্বে জাতীয় অর্থনৈতিক পরিষদের নির্বাহী কমিটির (একনেক) সভায় মধুখালী থেকে কামারখালী হয়ে মাগুরা শহর পর্যন্ত রেলপথ নির্মাণ প্রকল্প অনুমোদন হয়। দুটি প্যাকেজে ১৯ দশমিক ৯ কিলোমিটার মূল রেলপথ, কামারখালী ও মাগুরা স্টেশনে চার দশমিক ৯ কিলোমিটার লুপ লাইন, কামারখালী ও মাগুরা রেলওয়ে স্টেশন ভবন নির্মাণ, ২৭টি ছোট সেতু ও কালভার্ট নির্মাণ, ইলেকট্রিক ও সিগন্যালিং ব্যবস্থা তৈরি করা হবে।   তথ্যসূত্র   বিষয়শ্রেণী:মাগুরা জেলার রেলওয়ে স্টেশন বিষয়শ্রেণী:মাগুরা সদর উপজেলা বিষয়শ্রেণী:বাংলাদেশের রেলওয়ে স্টেশন
এম্পেদোক্লেস (প্রাচীন গ্রিক Εμπεδοκλής এম্পেদোক্ল্যাস্‌, খ্রিস্টপূর্ব ৪৯০ - খ্রিস্টপূর্ব ৪৩০) ছিলেন সক্রেটিস পূর্ববর্তী সময়কালীন একজন গ্রিক দার্শনিক। তিনি গ্রিক নগর শহর সিসিলির অ্যাগেজন্টামের নাগরিক ছিলেন। এমপেডোক্লিসের দর্শনে বলা হয় চারটি ধ্রুপদী উপাদানের সমন্বয়ে সৃষ্টিতত্ত্বের উৎপত্তি হয়েছে। চারটি উপাদান হল পানি, মাটি, বায়ু ও আগুন। তিনি বলেন ভালোবাসা ও বিবাদ নামক দুটি বল উপাদানসমূহকে একত্রিত ও আলাদা করে থাকে।কোন এক ধরনের জীব অপর এক প্রকার জীব হতে উৎপত্তি লাভ করতে পারে এমন ধারণা এনাক্সিম্যান্ডার ও এম্পেডকলসের মত প্রাথমিককালের কয়েকজন সক্রেটিস-পূর্ব গ্রিক দার্শনিক সর্বপ্রথম প্রস্তাব করে থাকেন। রোমান যুগে এমন কিছু প্রস্তাবনার অস্তিত্ব ছিল। কবি ও দার্শনিক লুক্রেটিয়াস তার বৃহৎকর্ম দে রেরাম ন্যাচুরা (অন দ্য ন্যাচার অব থিংস)-এ এম্পেডকালসের চিন্তাধারাকে অনুসরণ করেন।   তথ্যসূত্র    বহিঃসংযোগ        Empedocles Fragments, translated by Arthur Fairbanks, 1898.  Empedocles  by Jean-Claude Picot with an extended and updated bibliography  Empedocles Fragments  at demonax.info        বিষয়শ্রেণী:গ্রিক দার্শনিক বিষয়শ্রেণী:খ্রিস্টপূর্ব ৫ম শতাব্দীর দার্শনিক বিষয়শ্রেণী:খ্রিস্টপূর্ব ৫ম শতাব্দীর গ্রিক ব্যক্তিত্ব বিষয়শ্রেণী:প্রকৃতিবাদী দার্শনিক বিষয়শ্রেণী:বিজ্ঞানের দার্শনিক বিষয়শ্রেণী:প্রাকৃতিক দার্শনিক বিষয়শ্রেণী:প্রেমের দার্শনিক
এই টেমপ্লেটটির উদ্দেশ্য বেশ কিছু নিবন্ধে ব্যবহৃত মূল লেখা সংগ্রহ করে এক জায়গায় এনে রক্ষণাবেক্ষণ সহজ করা ও স্থান সংকুলান করা। ২০০৮ গ্রীষ্মকালীন অলিম্পিকে  পুরুষদের ফুটবল প্রতিযোগিতায় আর্জেন্টিনা বনাম অস্ট্রেলিয়ার গ্রুপ এ-এর ৩ নং খেলার ফলাফল এই টেমপ্লেটে দেখানো হল। আপাতত এই টেমপ্লেটটি ২০০৮ গ্রীষ্মকালীন অলিম্পিকে অস্ট্রেলিয়া নিবন্ধে ব্যবহৃত হয়েছে।  এই টেমপ্লেট দু'টি প্যারামিটার নেয়: bgc (ব্যাকগ্রাউন্ডের রং, কোনো ডিফল্ট রং নেই) এবং df (তারিখের বিন্যাস, ডিফল্ট - dmy, যা dts টেমপ্লেটে পাঠানো হয়)।তথ্যসূত্র  পুরুষদের এ৩
নবম ক্রুসেডAvner Falk, A Psychoanalytic History of the Jews (Fairleigh Dickinson University Press, 1996), p. 434; Brooks Robards, The Medieval Knight at War (Barnes & Noble, 1997), p. 111. বা লর্ড অ্যাডওয়ার্ডের ক্রুসেডHenry Summerson (2005). "Lord Edward's crusade (act. 1270–1274)". Oxford Dictionary of National Biography. কে অনেক সময় অষ্টম ক্রুসেডের সাথে একত্রে বর্ণনা করা হয়। এটিকে পবিত্র ভূমি দখলের উদ্দেশ্যে মধ্যযুগে সংঘটিত শেষ ক্রুসেড হিসেবে গণ্য করা হয়। এটি ১২৭১-১২৭২ সালে সংঘটিত হয়েছিল।  ফ্রান্সের ৯ম লুই ৮ম ক্রুসেডের সময় তিউনিস দখলে ব্যর্থ হলে ইংল্যান্ডের রাজা ১ম এডওয়ার্ড ইসরায়েলের আকো বন্দরের দিকে যাত্রা করেন। কিন্তু ততদিনে ইউরোপের ক্রুসেডের জোয়ার ছিলে শেষের দিকে। আর মিশরের মামলুক রাজবংশও ছিল বেশ শক্তিশালী। ফলে এডওয়ার্ডের এই ক্রুসেড ব্যর্থ হয়। এই ব্যর্থতার পরপরই ভূমধ্যসাগরের উপকূলে ক্রুসেডারদের বাকী ঘাঁটীগুলিরও একে একে পতন ঘটে।   তথ্যসূত্র   বিষয়শ্রেণী:ক্রুসেড বিষয়শ্রেণী:ইসলামের ইতিহাস বিষয়শ্রেণী:১৩শ শতাব্দীর ক্রুসেড
দ্য বাস্কেটবল ডায়েরিজ () লেখক ও সঙ্গীতজ্ঞ জিম ক্যারল রচিত ১৯৭৮ সালে প্রকাশিত আত্মজীবনীমূলক গ্রন্থ। বইটি ক্যারলের ১২ থেক ১৬ বছর বয়সে রক্ষিত ডায়েরির সংকলন। নিউ ইয়র্ক সিটির পটভূমিতে রচিত বইয়ে ক্যারলে দৈনন্দিন জীবন, যৌন অভিজ্ঞতা, হাই স্কুলে বাস্কেটবল খেলোয়াড় হিসেবে তার জীবন, ১৪ বছর বয়স থেকে হিরোইনে আসক্তির কথা বর্ণিত হয়েছে। বইটিকে কিশোর সাহিত্যের একটি ক্ল্যাসিক হিসেবে বিবেচনা করা হয়।  সিক্যুয়াল ক্যারল পরবর্তীতে এই বইয়ের সিক্যুয়াল হিসেবে দ্য ডাউনটাউন ডায়েরিজ নামে আরেকটি বই লিখেন। সে বইয়ে মাদকাসক্তি ছাড়ার পর তার ক্যালিফোর্নিয়ার জীবন বিবৃত হয়েছে।  চলচ্চিত্র দ্য বাস্কেটবল ডায়েরিজ বই থেকে ১৯৯৫ সালে একই নামের একটি চলচ্চিত্র নির্মিত হয়। ছবিটিতে ক্যারলের চরিত্রে অভিনয় করেন লিওনার্দো ডিক্যাপ্রিও এবং তার বন্ধু মাইকির ভূমিকায় অভিনয় করেন মার্ক ওয়ালবার্গ।  সূত্র তালিকা  বহিঃসংযোগ  গুডরিডসে দ্য বাস্কেটবল ডায়েরিজ   অ্যামাজন.কমে দ্য বাস্কেটবল ডায়েরিজ   বিষয়শ্রেণী:১৯৭৮-এর বই বিষয়শ্রেণী:মার্কিন স্মৃতিকথা বিষয়শ্রেণী:চলচ্চিত্রে অভিযোজিত মার্কিন উপন্যাস বিষয়শ্রেণী:দ্য প্যারিস রিভিউয়ে প্রকাশিত মৌলিক কাজ বিষয়শ্রেণী:সঙ্গীতজ্ঞ বিষয়ক বই বিষয়শ্রেণী:লেখক বিষয়ক বই বিষয়শ্রেণী:মাদক বিষয়ক বই
আলেকসান্দার পেশিচ (, ; জন্ম: ২১ মে ১৯৯২) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১০ সালে, পেশিচ সার্বিয়া অনূর্ধ্ব-১৯ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১৬ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  আলেকসান্দার পেশিচ ১৯৯২ সালের ২১শে মে তারিখে সার্বিয়া ও মন্টিনিগ্রোর নিশে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  পেশিচ সার্বিয়া অনূর্ধ্ব-১৯ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করে ৩টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল সার্বিয়া  ২০১৬  ১  ০ সর্বমোট  ১  ০   তথ্যসূত্র    বহিঃসংযোগ                      বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:রেড স্টার বেলগ্রেডের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:সার্বিয়ার আন্তর্জাতিক ফুটবলার বিষয়শ্রেণী:ফুটবল ক্লাব শেরিফ তিরাস্পোলের খেলোয়াড় বিষয়শ্রেণী:তুলুজ ফুটবল ক্লাবের খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:ফাতিহ কারাগুমরুক স্পোর্টস ক্লাবের খেলোয়াড় বিষয়শ্রেণী:মলদোভীয় জাতীয় বিভাগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইতালিতে প্রবাসী ফুটবলার বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ফেরেন্তসভারোসি তোরনা ক্লাবের খেলোয়াড়
সিউডোমাইর্মেক্স গ্র্যাসিলিস, যাকে বাংলাতে লাল কাঠ পিপড়া বা কাঠুলা পিপড়া নামেও পরিচিত,  ভৌগোলিক সীমানা (Distribution):  মূলত মেক্সিকো’র দক্ষিণ থেকে শুরু করে দক্ষিণ-উত্তর আমেরিকা (আর্জেন্টিনা, ব্রাজিল) পর্যন্ত বিস্তৃত  । পাশাপাশি এটি যুক্তরাষ্ট্রের কিছু রাজ্য (টেক্সাস, ফ্লোরিডা, লুইজিয়ানা, মিসিসিপি) এবং হাওয়াইতে প্রবর্তিত/অবস্থান করছে  ।  এছাড়াও বাংলাদেশ, ভারত ও শ্রীলঙ্কা শুষ্ক অঞ্চলে বসবাসকারী একটি বৃহৎ, সরু পিঁপড়ার প্রজাতি। পিপড়াটি প্রায় দৈর্ঘ্যে  এবং সাধারণত দেখতে এবং চলাফেরার ধরণে বোলতার মতো। কাঠুলা পিঁপড়ার দুই রঙের হয়; মাথা এবং পেটের অংশ কালো, অন্যদিকে অ্যান্টেনা, মুখের অংশ, বক্ষ এবং পা গাঢ় রঙের সাথে হালকা কমলা রঙের। এদের প্রায়ই গাছপালায়, জীবন্ত পোকামাকড়ের খোঁজে অথবা পোকামাকড়ের রস চুষে নেয়, গাছের ফুলের মধুরমধু  সংগ্রহ করতে দেখা যায়।
আবু হেনা মো. রহমাতুল মুনিম (জন্ম: ৬ জানুয়ারি ১৯৬১) বাংলাদেশ সিভিল সার্ভিসের একজন সাবেক কর্মকর্তা। যিনি সর্বশেষ অভ্যন্তরীণ সম্পদ বিভাগের সিনিয়র সচিব এবং জাতীয় রাজস্ব বোর্ডের চেয়ারম্যান হিসেবে দায়িত্ব পালন করেছেন। পূর্বে তিনি জ্বালানি ও খনিজ সম্পদ বিভাগের সচিব ও সিনিয়র সচিব ছিলেন।    প্রাথমিক জীবন  মুনিম সিরাজগঞ্জ জেলার সদর উপজেলায় ১৯৬১ সালের ৬ জানুয়ারি জন্মগ্রহণ করেন। তিনি ঢাকা বিশ্ববিদ্যালয় থেকে ভূতত্ত্ব বিষয়ে স্নাতক ও স্নাতকোত্তর ডিগ্রি লাভ করেন। পরবর্তীকালে তিনি জাতীয় পরিকল্পনা ও উন্নয়ন একাডেমি থেকে উন্নয়ন পরিকল্পনা বিষয়ক ডিপ্লোমা এবং নর্দান বিশ্ববিদ্যালয় বাংলাদেশ ফিনান্স বিষয়ে এমবিএ ডিগ্রি অর্জন করেন। এছাড়া তিনি বিভিন্ন প্রশিক্ষণ লাভ করেছেন।   কর্মজীবন  আবু হেনা মো. রহমাতুল মুনিম ১৯৮৬ সালে বাংলাদেশ সিভিল সার্ভিসে (প্রশাসন ক্যাডার) সহকারী কমিশনার হিসেবে যোগদান করেন। তিনি মাঠ প্রশাসনে বিভিন্ন দায়িত্ব পালন করেছেন। তিনি বিদ্যুৎ, জ্বালানি ও খনিজ সম্পদ মন্ত্রণালয়, সংস্থাপন মন্ত্রণালয় (বর্তমানে জনপ্রশাসন মন্ত্রণালয়), স্বরাষ্ট্র মন্ত্রণালয়, বেসামরিক বিমান পরিবহন ও পর্যটন মন্ত্রণালয়ে কাজ করেছেন। তিনি বাংলাদেশ পেট্রোলিয়াম কর্পোরেশনের চেয়ারম্যান এবং জ্বালানি ও খনিজ সম্পদ বিভাগের সচিব ও সিনিয়র সচিব হিসেবে দায়িত্ব পালন করেছেন। প্রসঙ্গত উল্লেখ্য, অভ্যন্তরীণ সম্পদ বিভাগের সচিবই পদাধিকার বলে এনবিআরের চেয়ারম্যানের দায়িত্ব পালন করেন। এর পাশাপাশি তিনি বাংলাদেশ ব্যাংকের পরিচালনা পর্ষদে পরিচালক হিসেবেও দায়িত্ব পালন করছেন।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশের সাবেক সচিব
মাইক্রোসফট ভিজুয়াল স্টুডিও মাইক্রোসফট কর্পোরেশনের একটি সফটওয়ার উন্নয়ন ব্যবস্থা। এটি দিয়ে উইন্ডোজ অ্যাপ্লিকেশন, ওয়েব সাইট, ওয়েব অ্যাপ্লিকেশন, ওয়েব সার্ভিস তৈরি করা যাবে নেটিভ কোড এবং ম্যানেজ্‌ড কোড এ, যা মাইক্রোসফট উইন্ডোজ, উইন্ডোজ মোবাইল, .নেট ফ্রেমওয়ার্ক, .নেট কম্প্যাক্ট ফ্রেমওয়ার্ক ও মাইক্রোসফট সিলভারলাইট প্লাটফর্ম সমর্থন করে। ভিজুয়াল স্টুডিওতে একটি সমৃদ্ধ কোড এডিটর আছে যা ইন্টেলিজেন্স এবং কোড রিফ্যাক্টর সমর্থন করে।   তথ্যসূত্র   বিষয়শ্রেণী:মাইক্রোসফট বিষয়শ্রেণী:মাইক্রোসফটের সফটওয়্যার বিষয়শ্রেণী:শুধুমাত্র উইন্ডোজ সফটওয়্যার বিষয়শ্রেণী:মাইক্রোসফট ভিসুয়াল স্টুডিও বিষয়শ্রেণী:মাইক্রোসফট ভিসুয়াল স্টুডিও